CELEX: 32021D1746
Language: bg
Date: 2021-09-28 00:00:00
Title: Решение (ЕС) 2021/1746 на Съвета oт 28 септември 2021 година за изменение на Решение 1999/70/ЕО относно външните одитори на националните централни банки по отношение на външните одитори на Banco de España

4.10.2021   
               
               
                  BG
               
               
                  Официален вестник на Европейския съюз
               
               
                  L 350/3
               
            
         РЕШЕНИЕ (ЕС) 2021/1746 НА СЪВЕТА
         oт 28 септември 2021 година
         за изменение на Решение 1999/70/ЕО относно външните одитори на националните централни банки по отношение на външните одитори на Banco de España
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
         като взе предвид Препоръката на Европейската централна банка от 16 юли 2021 г. до Съвета на Европейския съюз относно външните одитори на Banco de España (EЦБ/2021/29) (1),
         като има предвид, че:
         
                     (1)
                  
                  
                     Отчетите на Европейската централна банка (ЕЦБ) и на националните централни банки на държавите членки, чиято парична единица е еврото, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
                  
               
                     (2)
                  
                  
                     През 2018 г. Banco de España избра за свой външен одитор за финансовите години 2018 – 2020 временното сдружение от предприятия Mazars Auditores, S.L.P. – Mazars, S.A., с възможността мандатът му да бъде удължен и за финансовите години 2021 и 2022.
                  
               
                     (3)
                  
                  
                     Мандатът на настоящите външни одитори на Banco de España, временното сдружение от предприятия Mazars Auditores, S.L.P. - Mazars, S.A., изтече след одита за финансовата 2020 година в съответствие с Решение (ЕС) 2018/1518 на Съвета (2).
                  
               
                     (4)
                  
                  
                     Banco de España възнамерява да удължи мандата на временното сдружение от предприятия Mazars Auditores, S.L.P. – Mazars, S.A. за финансовите години 2021 и 2022. Посоченото удължаване е възможно в съответствие с договорните споразумения между Banco de España и временното сдружение от предприятия Mazars Auditores, S.L.P. – Mazars, S.A.
                  
               
                     (5)
                  
                  
                     Управителният съвет на ЕЦБ препоръча назначаването на временното сдружение от предприятия Mazars Auditores, S.L.P. - Mazars, S.A. за външен одитор на Banco de España за финансовите години 2021 – 2022.
                  
               
                     (6)
                  
                  
                     Предвид препоръката на Управителния съвет на ЕЦБ Решение 1999/70/ЕО (3) на Съвета следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 1 от Решение 1999/70/ЕО параграф 3 се заменя със следното:
            
               
                  „3.   Временното сдружение от предприятия Mazars Auditores, S.L.P. – Mazars, S.A. се одобрява за външен одитор на Banco de España за финансовите години 2021 и 2022.“
               
            
         
         
            Член 2
            Настоящото решение поражда действие в деня на нотифицирането му.
         
         
            Член 3
            Адресат на настоящото решение е Европейската централна банка.
         
         
            Съставено в Брюксел на 28 септември 2021 година.
            
               
                  За Съвета
               
               
                  Председател
               
               S. KUSTEC
            
         
         
            (1)  ОВ C 299, 27.7.2021 г., стр. 2.
         
            (2)  Решение (ЕС) 2018/1518 на Съвета от 9 октомври 2018 г. за изменение на Решение 1999/70/ЕО относно външните одитори на националните централни банки по отношение на външните одитори на Banco de España (ОВ L 256, 12.10.2018 г., стр. 63).
         
            (3)  Решение 1999/70/ЕО на Съвета от 25 януари 1999 г. относно външните одитори на националните централни банки (ОВ L 22, 29.1.1999 г., стр. 69).